**A. Požiadavky na systém Cafeteria:**

1. Webová aplikácia je sprístupnená všetkým zamestnancom v hlavnom pracovnom pomere NBS 24 hodín denne (portál).
2. Systém je prístupný cez počítač, smartfón, tablet.
3. Systém pracuje v prostredí Windows, iOS a android.
4. Systém má možnosť nastavovania dizajnových modifikácií (farba, logo, font).
5. Systém umožňuje zamestnancovi prepínania textov do jazykovej mutácie slovenskej a anglickej.
6. Systém umožňuje zabezpečené prihlásenie zamestnanca do aplikácie minimálne heslom a overovacím pin kódom (SMS, email).
7. Systém umožňuje správu rekreačných poukážok podľa zákona (Zákonník práce, § 152a).
8. Systém umožňuje správu príspevkov na stravovanie (stravovacie e-poukážky) podľa zákona (Zákonník práce, § 152).
9. Systém umožňuje aktualizovať zoznam zamestnancov s prístupom do systému benefitov.
10. Systém umožňuje parametricky členiť zamestnancov do rôznych skupín – statusov (vedúci zamestnanci, bežní zamestnanci, s dobou zamestnania do 1 roka).
11. Systém umožňuje modifikovať prístup pre zamestnancov k jednotlivým kategóriám benefitov a položkám kategórií (šport, ubytovanie, rekreácie, vzdelávanie...).
12. Systém umožňuje nahrávať/zadávať ručne mimoriadne limity jednotlivým zamestnancom.
13. Systém umožňuje na základe nástupu a výstupu zamestnanca parametrizovať výšku limitu.
14. Systém umožňuje nastaviť parametricky limity čerpania pre jednotlivé typy kategórií benefitov a prípadne na jednotlivé benefity pre zamestnancov (vedúci zamestnanci, bežní zamestnanci, s dobou zamestnania do 1 roka).
15. Systém umožňuje správcovi nahrávať pre zamestnancov čerpanie z limitov na benefity ktoré boli vyplatené vo mzde.
16. Systém umožňuje nastaviť doby platnosti limitov na čerpanie benefitov od do.
17. Benefity sú členené a zoradené do jednotlivých kategórií.
18. Systém umožňuje správcovi globálne administrovať obmedzenia prístupu k vybraným kategóriám a jednotlivým benefitom.
19. Systém umožňuje v prostredí NBS do ponuky benefitov vložiť vlastné kategórie interných benefitov (napr. zdravotníctvo).
20. Dodávateľ systému má možnosť do kategórii benefitov na základe požiadavky NBS dopĺňať ďalších dodávateľov služieb.
21. Systém poskytuje osobné údaje zamestnancov NBS tretím stranám iba so súhlasom zamestnanca.
22. Systém umožňuje zamestnancom kombináciu úhrady za jednotlivé benefity (napr. čiastočne z limitu na benefity a zvyšok platobnou kartou, elektronickými poukážkami ...).
23. Systém umožňuje zamestnancom platbu priamo v e-shope (v kamennej predajni).
24. Systém umožňuje zamestnancom vykonať storno objednávky.
25. Zákaznícka podpora pre zamestnancov emailom a na telefonicky v pracovných dňoch od 9:00 do 17:00.
26. Systém po skončení každého kalendárneho mesiaca vytvorí daňový doklad a súbor na úhradu za reálne čerpanie služieb a benefitov pre NBS.
27. Systém poskytuje detailné a sumárne informácie o čerpaní benefitov a zostatkoch limitov pre organizáciu a zamestnanca (podľa kategórií benefitov, kategórií zamestnancov, obdobia od do, celkom, výšky a čerpania limitu...).
28. Systém umožňuje viesť evidenciu bankových benefitov (podľa druhov, čerpania, využívania zamestnancami).

**B. Požiadavky na dodávateľa**

1. Dodávateľ zrealizuje zaškolenie používateľov podľa jednotlivých rolí (správca systému, administrátor, bežný používateľ) a pripraví príručky obsluhy systému vrátane inštruktážnych videí.
2. Dodávateľ poskytne súčinnosť pri komunikačnej kampani.